《文德关》
清代·朱壬林

昨行焦溪山，险窄怀不畅。今朝境一变，山山插天壮。

曲栈纷钩连，危梯绝依傍。前行奋先登，后者从下望。

意谓攀跻难，瞥已层霄上。人马一发悬，此景极飘飏。

雄关踞崖巅，屹立森相向。罗甸此咽喉，黔滇亦屏障。

天门闶阆开，云光镇摩荡。会当蹑飞仙，振衣发高唱。

作者简介：（1780—1859）浙江平湖人，原名霞，字礼卿，号小云。嘉庆十六年进士，官直隶清河道，署按察使。致力于古今体诗。有《当湖文系》、《晚学文稿》、《小云庐诗稿删存》。